CELEX: 32013D0181
Language: el
Date: 2013-04-22 00:00:00
Title: 2013/181/ΕΕ: Απόφαση του Συμβουλίου, της 22ας Απριλίου 2013 , για την καθιέρωση καταλόγου τριών αναπληρωτών δικαστών του Δικαστηρίου Δημόσιας Διοίκησης

23.4.2013   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 111/49
               
            
         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 22ας Απριλίου 2013
         για την καθιέρωση καταλόγου τριών αναπληρωτών δικαστών του Δικαστηρίου Δημόσιας Διοίκησης
         (2013/181/ΕΕ)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 257,
         Έχοντας υπόψη τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας και ιδίως το άρθρο 106α παράγραφος 1,
         Έχοντας υπόψη το πρωτόκολλο περί του Οργανισμού του Δικαστηρίου της Ευρωπαϊκής Ένωσης και ιδίως το άρθρο 62γ δεύτερο εδάφιο,
         Έχοντας υπόψη τον κανονισμό (ΕΕ, Ευρατόμ) αριθ. 979/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για τους αναπληρωτές δικαστές του Δικαστηρίου Δημόσιας Διοίκησης της Ευρωπαϊκής Ένωσης (1) και ιδίως το άρθρο 1,
         Έχοντας υπόψη τη σύσταση του προέδρου του Δικαστηρίου της 10ης Δεκεμβρίου 2012,
         Εκτιμώντας τα εξής:
         
                     (1)
                  
                  
                     Το πρωτόκολλο περί του Οργανισμού του Δικαστηρίου της Ευρωπαϊκής Ένωσης προβλέπει τη δυνατότητα τοποθετήσεως αναπληρωτών δικαστών στα ειδικευμένα δικαστήρια προς αναπλήρωση δικαστών οι οποίοι, χωρίς να τελούν σε κατάσταση αναπηρίας θεωρούμενης ως ολικής, κωλύονται επί μακρό χρονικό διάστημα να μετέχουν στην εκδίκαση των υποθέσεων.
                  
               
                     (2)
                  
                  
                     O κανονισμός (ΕΕ, Ευρατόμ) αριθ. 979/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για τους αναπληρωτές δικαστές του Δικαστηρίου Δημόσιας Διοίκησης της Ευρωπαϊκής Ένωσης προβλέπει ότι το Συμβούλιο, αποφασίζοντας ομόφωνα, κατόπιν προτάσεως του προέδρου του Δικαστηρίου, καταρτίζει κατάλογο τριών προσώπων που διορίζονται αναπληρωτές δικαστές. Οι εν λόγω δικαστές επιλέγονται μεταξύ πρώην μελών του Δικαστηρίου της Ευρωπαϊκής Ένωσης που έχουν τη δυνατότητα να βρίσκονται στη διάθεση του Δικαστηρίου Δημόσιας Διοίκησης. Διορίζονται για περίοδο τεσσάρων ετών και δύνανται να επαναδιοριστούν. Ο εν λόγω κατάλογος καθορίζει τη σειρά με την οποία οι αναπληρωτές δικαστές πρόκειται να κληθούν να ασκήσουν τα καθήκοντά τους.
                  
               
                     (3)
                  
                  
                     Θα πρέπει να καταρτιστεί κατάλογος τριών αναπληρωτών δικαστών στο Δικαστήριο Δημόσιας Διοίκησης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Καταρτίζεται κατάλογος τριών αναπληρωτών δικαστών του Δικαστηρίου Δημόσιας Διοίκησης. Ο εν λόγω κατάλογος έχει ως εξής:
            
                        —
                     
                     
                        κ. Χάρης ΤΑΓΑΡΑΣ, πρώην δικαστής του Δικαστηρίου Δημόσιας Διοίκησης,
                     
                  
                        —
                     
                     
                        κ. Arjen W. H. MEIJ, πρώην δικαστής του Γενικού Δικαστηρίου,
                     
                  
                        —
                     
                     
                        κα Verica TRSTENJAK, πρώην γενική εισαγγελέας του Δικαστηρίου και πρώην δικαστής του Γενικού Δικαστηρίου.
                     
                  Ο κατάλογος αυτός παρουσιάζεται με τη σειρά κατά την οποία οι αναπληρωτές δικαστές θα κληθούν, ενδεχομένως, να ασκήσουν τα καθήκοντά τους.
         
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
            
         
         
            Λουξεμβούργο, 22 Απριλίου 2013.
            
               
                  Για το Συμβούλιο
               
               
                  Ο Πρόεδρος
               
               E. GILMORE
            
         
         
            (1)  ΕΕ L 303, της 31.10.2012, σ. 83.